PBU er med på BUPL’s kongres
15-11-2018 14:12:11
Traditionen tro deltager Pædagogernes Pension med en stand på kongressen i Nyborg i slutningen af november.
Temaet på årets stand er ”Tæt på pædagogerne”. Hvis du er med på kongressen, så kom forbi og hør mere om alt det, som gør PBU til den bedste pensionsordning for pædagoger.
Du kan blandt meget andet høre om Pensionspakken, som er skræddersyet til pædagoger. Vi er også rigtig stolte af vores indsats med ansvarlige investeringer. Og så er der selvfølgelig vores høje afkast og lave omkostninger, som har gjort os til årets bedste arbejdsmarkedspensionsselskab her i 2018. Alt det kan du høre meget mere om, hvis du lægger vejen forbi standen.
I Pædagogernes Pension ansætter vi pædagoger og gør dem til pensionsrådgivere. Det, mener vi, giver god mening for at kunne tilbyde den allerbedste rådgivning med udgangspunkt i vores medlemmers – pædagogernes – behov. På standen kan du hilse på to af vores rådgivere, Connie og Line.
Vi har naturligvis også en lille konkurrence, som vil køre under hele kongressen. Du kan læse mere om den i den mulepose, du får udleveret, når du ankommer.
Vi ses på BUPL’s kongres d. 29.-30. november 2018!
Vil du vide mere om, hvad kongressen er, så klik ind på BUPL’s hjemmeside: Forstå kongressen